**Mesterszak megnevezése**

**Diplomamunka**

**A diplomamunka címe**

**SZERZŐ NEVE**

**Budapest, 20.. . … . … .**

**Eredetiség nyilatkozat**

„Alulírott Szerző, nyilatkozom, hogy jelen diplomamunka saját szellemi termékem, önálló munkám eredménye. A diplomamunka készítése során betartottam a hivatkozásokra vonatkozó szabályokat, a szó szerinti idézéseket idézőjellel is jelöltem. Jelöltem azt is, ahol saját korábbi munkáimból használtam fel részleteket. Tudomásul veszem, hogy a plágiumot elkövető diplomamunka szerzőjével szemben fegyelmi eljárás indítható.”

Budapest, 20.. . … . … .

Szerző

Az X plágiumkereső szoftver jelentése (futtatva: év, hónap, nap, óra, perc):

[Ide kerül a riport]

**Összefoglaló (Vezetői összefoglaló/Absztrakt)**

Az összefoglaló elnevezése üzleti dokumentum esetén Vezetői összefoglaló, akadémiai kutatási dolgozat esetében Absztrakt, vagy Összefoglaló.

Az összefoglaló terjedelme legfeljebb 300 szó (1 oldal).

Az összefoglaló célja, hogy lényegretörően bemutassa a diplomamunka legfontosabb eredményeit, következtetéseit és összefoglalja azt, hogy miről szól a dolgozat. Az összefoglaló NEM a szöveg rövidített változata, és általában nincsenek benne hivatkozások, mivel a saját eredményekre koncentrál.

Az összefoglaló azokat, és csak azokat, az információkat tartalmazza,

* amelyek alapján az olvasó megérti, hogy milyen üzleti problémára/kutatási kérdésre, mi a dolgozat megoldása/válasza (röviden: tézisek).
* amelyek meggyőzik őt, hogy ezek fontosak, szakszerűek, megalapozottak, helyesek (megvalósíthatók).

A követhetőség, a megértés és a kritikus értékelés szempontjából az összefoglaló a legfontosabb része a műnek! (A fentiek szempontjából nincs különbség akadémiai absztrakt és az üzleti dokumentumok vezetői összefoglalója között.)

Az összefoglaló legfontosabb tartalmi elemei:

* Probléma/feladat/kérdés pontos és kiemelt megfogalmazása, amire az írás megoldást, választ keres (1 mondat)
* Dolgozat fő tézisei, és *ezek hogyan* válaszolják meg a kiinduló problémát/kérdést
* Dolgozat felépítésének ismertetése, amely utal arra is, hogy a választott gondolatmenet, hogyan vezet el a probléma/kérdés javasolt megoldásához, vagy lehetséges megoldásaihoz
* Elméleti keret és/vagy módszertan, keretfeltételek, ha bármelyik fontos az eredmények megértéséhez, vagy a meggyőzéshez
* Gondolatmenet legfontosabb lépései, legfontosabb adatok, érvek, részeredmények, ha tényleg fontosak a megértéshez és a meggyőzéshez
* Egyéb (pl. Miért fontos a probléma? Mennyiben újszerű a probléma, a válasz, a módszertan? Milyen kontextusban merült fel a probléma? Melyek az eredmények feltételei, korlátai? Azonban a történeti, irodalmi, vagy elméleti áttekintést mellőzni kell.)

Az Összefoglaló megírása **a dolgozatírás utolsó lépése,** a teljes dolgozat legutolsó javított változatának elkészülte után és az alapján írjuk meg.

Ez a fejezet szimpla sorközzel készüljön!

**Tartalomjegyzék**

[I. Bevezetés 6](#_Toc33472700)

[II. Háttérismeretek (Helyzetelemzés/Szakirodalmi háttér) 6](#_Toc33472701)

[III. Kifejtés 7](#_Toc33472702)

[III.1. Alfejezet 8](#_Toc33472703)

[III.2. Ábrák, táblázatok 8](#_Toc33472704)

[III.3. Hivatkozások 10](#_Toc33472705)

[IV. Következtetések 10](#_Toc33472706)

[Felhasznált irodalom 12](#_Toc33472707)

[Melléklet(ek) 13](#_Toc33472708)

# Bevezetés

A bevezetésben lényegretörően kell bemutatni a diplomamunka célját, alapvető módszereit, a feldolgozott adatokat, eseteket, de legfőképp a problémát, aminek megoldása a munka célja. Itt arra kell törekedni, hogy az olvasó világosan lássa, hogy milyen témában, milyen céllal született a dolgozat, milyen környezetben, összefüggésrendszerben kell értelmezni.

A Bevezetés tartalmi elemei:

* A probléma/kérdés világos és pontos megfogalmazása, amit a dolgozat megválaszol. A probléma/kérdés értelmezése, jelentésének, jelentőségének, lehetséges következményeinek, összefüggéseinek, kontextusának stb. bemutatása.
* A felhasznált elméleti keret, az alkalmazott módszerek, a felhasznált adatok **rövid** bemutatása (később kerül kifejtésre)
* A gondolatmenet bemutatása
* Mi az, amivel nem foglalkozunk, bár lehetne/várható lenne.

A bevezetés ne legyen több, mint 2-3 oldal.

# Háttérismeretek (Helyzetelemzés/Szakirodalmi háttér)

E fejezetben jelenik meg az ismeretháttér bemutatása. Ennek két formája lehet:

* Helyzetelemzés: Üzleti dokumentum esetén a vállalati problémát felvető kiindulási helyzet ismertetése, a vállalat bemutatása. Akadémiai kutatás esetén pedig a kutatási kérdéshez vezető gondolatok problémák ismertetése. (NEM az, hogy miért érdekli a szerzőt a probléma, hanem az, hogy miért lehet érdekes a probléma az olvasó/felhasználó számára.)
* Szakirodalmi héttér bemutatása. Mit mondanak mások ebben a kérdésben, hol áll most a tudomány, mi a bevett gyakorlat. Ez a közös alap az olvasó számára, amire a szerző új eredményeinek kifejtése épül, ahonnan azok megérthetők.

Csak a dolgozat tárgya szempontjából releváns hátteret mutajuk be. Kerüljük az öncélú ismertetéseket!

E fejezet terjedelme 2-10 oldal.

# Kifejtés

A kifejtés a dolgozat fő része, és természetesen több fejezetre, illetve alfejezetekre tagolódik. Önálló fejezet vagy alfejezet lehet az alkalmazott módszerek, az adatgyűjtési eljárás, a felhasznált adatok, a kapott eredmények stb. ismertetése. Mindenképp be kell mutatni a megoldás kidolgozását, valamint a megoldási javaslatot/eredményeket.

A Kifejtés tartalmi elemei:

* Elméleti keretek, módszerek, eszközök: a választott elméleti megközelítés, keretrendszer, modell, adatgyűjtési módszertan bemutatása és idoklása. (pl. történeti rekonstrukció, primer, szekunder kutatás, adatelemzés, szakirodalomi áttekintés, összehasonlító elemzés stb.)
* A megoldás kidolgozása: a fenti módszerek, eszközök alkalmazása a probléma/kérdés megválaszolására. (Pl. az adatgyűjtés és elemzés bemutatása.)
* A saját megoldás/eredmények/tézisek kiemelt, részletes bemutatása és értelmezése. (Történeti elemzés/esettanulmány esetén a tézisek az elemzésből levont legfontosabb tanulságok lesznek.)

A kifejtés terjedelme 20 - 50 oldal legyen!

## Alfejezet

A dolgozat fő részében legfeljebb hármas mélységű alfejezet tagolást alkalmazzunk.

### Al-alfejezet

Így nézne ki a harmadik szint.

## Ábrák, táblázatok

A diplomamunkát ábrákkal, táblázatokkal illusztrálhatjuk. Azt mondják, hogy egy ábra vagy táblázat felér 1000 szóval, ugyanakkor a szavakat is hozzá kell tenni ahhoz, hogy érthetőek legyenek.

**1. ábra: A számvitel hierarchiája**



***Forrás:*** *Ormos M., (2018) Számvitel. Akadémiai Kiadó, Budapest*

***Magyarázat:*** *Az ábrán a számviteli információ felépítésének rendszerét foglaltam össze*

Az ábrákat és a táblázatokat 1-től folyamatosan számozzuk, ha valamely más szerzőtől származik (azaz nem önálló szerkesztés), mindenképp adjuk meg a forrását.

**1. táblázat: A 2009 és 2010-es években legjobb/legrosszabb hozamot felmutató befektetők PGR, PLR alapú vizsgálata**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2009 | | | |  | 2010 | | | |
|  | Legjobb 20% | | Legrosszabb 20% | |  | Legjobb 20% | | Legrosszabb 20% | |
| Realizált nyerő | 15 |  | 32 |  |  | 21 |  | 14 |  |
| Realizált bukó | 2 |  | 15 |  |  | 6 |  | 4 |  |
| Papíron nyerő | 17 |  | 18 |  |  | 26 |  | 10 |  |
| Papíron bukó | 3 |  | 28 |  |  | 6 |  | 6 |  |
| PGR | 0,469 |  | 0,640 |  |  | 0,447 |  | 0,583 |  |
| PLR | 0,400 |  | 0,349 |  |  | 0,500 |  | 0,400 |  |
| DE=PLR-PGR | -0,069 |  | -0,291 | \*\*\* |  | 0,053 |  | -0,183 |  |
| PGR/PLR | 1,172 |  | 1,835 |  |  | 0,894 |  | 1,458 |  |
| Standard hiba | 0,2362 |  | 0,0995 |  |  | 0,1615 |  | 0,1847 |  |
| t statisztika | -0,29 |  | -2,93 |  |  | 0,33 |  | -0,99 |  |

***Magyarázat:*** *A táblázat a legjobban ée legrosszabbúl teljesítő befektetők eredményit mutatja 2009. és 2010. évre vonatkozóan. A \*\*\* 1%-os szignifikancia szintet jelöl, PGR a pozitív hozamok realizálásának arányát, míg a PLR a negatív hozamok realizálásának arányát jelöli*

A szövegben minden ábrára és táblázatra utalni, hivatkozni kell, ha ez nem történik meg, akkor az adott illusztráció értelmetlen, felesleges. Ezen túlmenően minden ábrának és táblázatnak van száma, címe vagy neve és, ha szükséges, magyarázata, amely lényegretörően, de világosan megmondja, hogy mit is láthatunk az adott ábrán vagy táblázatban (pl. mik a változók, hogyan számoltuk ezeket, mik a szignifikacia szintek stb.).

Természetesen a munkában megjelenhetnek képletek, egyenletek is, ezeket is 1-től számozzuk. A képletekben megjelenő változókat mindig el kell magyarázni, különben az olvasó nem fogja érteni, hogy a betűk mit jelölnek a képletben. A szövegközi hivatkozásban, mikor az 1. egyenletre szeretnénk hivatkozni, így járunk el.

Itt egy példa az egyenletre: legáltalánosabb esetben a regresszió egy feltételes várható értéket jelent, ami megadható

 (1)

formában, ahol Y a független, X pedig a magyarázó változó.

## Hivatkozások

A dolgozat elégtelen, ha a forrás megjelölése nélküli szövegszerű vagy tartalmi idézetet tartalmaz. Más írásokból—akár korábbi saját dolgozatokból (a projekt dolgozat kivételével)—átvett szövegrészeket (szószerinti idézés), vagy saját szavainkkal átfogalmazott gondolatokat (tartalmi idézés) hivatkozni kell!

Az ismeretháttér bemutatása során, az irodalom feldolgozásakor az adott terület meghatározó szerzőire, képzésünk során használt könyvekben, jegyzetekben olvasottakra, tudományos folyóiratcikkekre, internetes forrásokra kell hivatkozni. E hivatkozások bibliográfiai adatai a dolgozat végén utolsó fejezetként megjelenő „Hivatkozások” vagy „Felhasznált irodalom” fejezetben kerülnek felsorolásra ABC sorrendben[[1]](#footnote-1). Ugyanakkor az adott gondolat szövegközi hivatkozása is meg kell történjen, ahogy Andor (2018) vagy Ormos (2018) jegyzeteiben is megjelentek. Persze a szövegközi hivatkozás zárójeles formában is megadható aminek formája a következő: (Margitay, 2016). Mindent, ami nem saját eredmény vagy gondolat, hivatkozni kell, ha nem így történik, akkor „plágiumot követ el a szerző” (Galántai, 2011, 21. oldal). A szó szerinti idézést idézőjelbe kell tenni, és mindig meg kell adni az idézésnél a szerzőt, illetve az oldalszámot (amennyiben a hivatkozott forrás csak elektronikusan létezik, és nincs oldalszáma, úgy azt értelemszerűen nem). Minden szövegközi hivatkozás meg kell, hogy jelenjen az irodalomjegyzékben és az irodalomjegyzékben nem lehet egyetlen olyan sem, amire nincs szövegközi hivatkozás.

# Következtetések

Ez a dolgozat befejező, az eredményeket összegző és elemző fejzete. (Ha az utóbbi a hangsúlyos, akkor néha Diszkussziónak nevezik.) Ebben a fejezetben nem csupán az eredményeket ismertetjük, hanem összefüggésbe helyezve vonjuk le munkánk következtetéseit.

A Befejezés=Következtetések (Diszkusszió) fejezet tartalmi elemei:

* A vállalati probléma/kutatási kérdés világos, pontos, tömör megfogalmazása ismét.
* A probléma/kérdés **megválaszolása** az eredmények, azaz a megoldások/tézisek segítségével. Az eredmények világos, tömör összefoglalása, felsorolása. (Az eredmények tényleg az eredeti problémát/kérdést, és csak azt, válaszolják meg?)
* **A megoldások/tézisek újszerűsége,** fontossága, jelentősége az eddigi megoldás/tudás fényében. **Mi a hozzáadott érték** a dolgozatban ahhoz, amit eddig is csináltunk/tudtunk?
* Hogyan kell értékelni az előadottakat? Bizonytalanságok, előfeltételek, előfeltevések az adatokban, a következtetésekben stb. A saját érvelés/gondolatmenet értelmezése, értékelése, lehetséges kritikája.
* Lehetséges további következtetések, nyitott kérdések, a gondolatmenetet/adatokat befolyásoló további feltételek, lehetőségek.

Itt általában csak akkor használunk ábrákat vagy táblázatokat, ha már meglévő, megelőző eredményekkel kívánjuk összehasonlítani a sajátjainkat.

Terejdeleme 5-10 oldal.

A diplomamunka teljes terjedelme 45-75 oldal között legyen az e fájlban alkalmazott formátumban mellékletek nélkül. Javasoljuk, hogy ezt a fájl használják a dolgozat sablonjaként, így a formázás meg fog felelni az elvárásoknak.

# Felhasznált irodalom

Alapvető különbségek vannak a különböző forrásokra való hivatkozásokban. A folyóiratcikkekre a gazdasági területen alkalmazott [*APA Formatting and Style Guide* (7th ed.)](https://owl.purdue.edu/owl/research_and_citation/apa_style/apa_formatting_and_style_guide/reference_list_articles_in_periodicals.html) szerint a következőképpen kell hivatkozni:

Fama, E. F., & French, K. R. (1996). Multifactor explanations of asset pricing anomalies. *Journal of Finance*, *51*, 55-84.

Thaler, R. H. (1999). Mental accounting matters. *Journal of Behavioral Decision Making*, *12*(3), 183-206.

Az [*APA*](https://owl.purdue.edu/owl/research_and_citation/apa_style/apa_formatting_and_style_guide/reference_list_books.html)formátumát könyvekre a következőképp alkalmazzuk:

Thaler, R. H., & Sunstein, C. R. (2009). *Nudge: Improving decisions about health, wealth, and happiness*. Penguin.

Internetes forrásainknál, amelyek nem folyóirathoz vagy könyvhöz kapcsolódnak mindenképp adjuk meg a letöltés időpontját és az URL-t:

MSCI. 2015. “S&P Dow Jones Indices and MSCI announce Further Revision to the Global Industry Classification Standards (GICS®) Structure in 2015” Working Paper. https://www.msci.com/documents/10199/248121/Revisions+to+GICS+Structure+in+2016/cfded0bf-18bc-46d9-9053-ce22ef287481. Letöltés időpontja: 2019. június 13.

# Melléklet(ek)

Mellékletekben célszerű elhelyezni minden olyan háttérinformációt, dokumentumot, ami a dolgozat megértéséhez és a megállapítások alátámasztásához szükséges, de nem ebben a formában használjuk a kifejtés során. (Például egy felméréshez használt krédőívet, egy vállalati szervezeti ábrát stb.)

A következőkben összefoglaljuk a diplomamunka szerkesztési követelményeit:

Betűtípus és méret: Times New Roman 12 pt

Bekezdés: előtte 0 pt, utána 6 pt, behúzás első balra 1 cm, jobbra 0 cm

Margók: bal, jobb, fönt, lent 3,5 cm

Sorköz 1,5 sor

Sorkizárt

Oldalszám: alul, középen

Címlap (maximum 1 oldal):

Név: csupa nagy, vastagbetű

Szak: vastagbetű

Dolgozat címe: vastagbetű

Összefoglaló: vastagbetű

Tartalomjegyzék (maximum 1 oldal):

Maximum hármas tagolás

Római szám, arab szám, betű (pl. II.1.c.)

Dolgozat felépítése:

Fejezetcímek lásd fönn, vastagbetű

Címlap: 1 oldal

Összefoglaló: 1 oldal

Tartalomjegyzék: 1 oldal

Háttérismeretek: 2-10 oldal

Kifejtés: 20-50 oldal

Következtetések: 5-10 oldal

Hivatkozások: 1-2 oldal

A diplomamunka teljes terjedelme 45-75 oldal között legyen az e fájlban alkalmazott formátumban mellékletek nélkül.

Ábrák: számozás fölül, forrás megadásával

Táblázatok: számozás fölül, forrás megadásával

Képletek: számozás oldalt, zárójelben

Hivatkozások: szövegben (szerző, évszám), dolgozat végi hivatkozásjegyzékben teljes bibliográfia

Szó szerinti hivatkozások idézőjelben

Teljes bibliográfiai adatok, ahogy pl. a google scholar megadja (idézőjelre kattintva, pl. az APA stílus)

1. Ezeknek formáit jelen tájékoztató utolsó fejezetében mutatjuk be. [↑](#footnote-ref-1)